'Ma, igrat ću i jednom nogom ako treba. Nismo još završili...'

Šime Vrsaljko najavio je velike stvari od hrvatske reprezentacije koja se prvi put nakon 20 godina plasirala u polufinale Svjetskog prvenstva. "Koljeno je dobro. Igrat ću i jednom nogom ako treba," rekao je Šime.

<p>Nemamo puno vremena za odmor. Utakmica je druga zaredom od 120 minuta i mislim da je prisutan psihički i fizički umor, ali ispred nas je jedno veliko polufinale. <strong>Naravno da ćemo sve učiniti da se što prije rekuperiramo i pripremimo za Englesku</strong>, rekao je hrvatski reprezentativac <strong>Šime Vrsaljko</strong> za <strong>HNTV</strong>.</p><p>Vrsaljko se osvrnuo i na svoje koljeno zbog kojeg je u četvrtfinalu protiv Rusije morao napustiti teren. Kaže kako <strong>nije ništa strašno</strong>.</p><p>- U prvom produžetku osjetio sam veći zamor u tom koljenu. <strong>Nešto čudno sam osjetio</strong>. Kada sam došao do aut linije odlučili smo, u razgovoru s doktorima, da napustim igru. <strong>Nije ništa strašno, ali smeta</strong>. Nadam se da ću se uspjeti rekuperirat do utakmice s Engleskom. Rekao sam i doktorima, ali oni brinu o našem zdravlju i ono je na prvom mjestu. <strong>Ali igramo polufinale SP-a i jednom nogom igram ako treba. Dat ću 300 posto da budem spreman</strong> - rekao je Vrsaljko.</p><p>Veliki teret s leđa mu je pao već prije početka Svjetskog prvenstva. Šime je dobio svog prvog sina samo nekoliko dana prije odlaska u Rusiju, a kaže kako mu je to dalo dodatni motiv.</p><p>- U svemu tome je jedna velika sreća jer je <strong>moja žena dovela na svijet sina prije početka turnira</strong>. Bilo je lakše ući na prvenstvo. Sretni smo jako i to je nešto najljepše što može biti na svijetu. S reprezentacijom sam već dugo, okupljanje traje dugo, ali plod toga su svi ovi rezultati koje donosimo. Mi smo prijatelji, zabavljamo se, družimo se. Slijedimo izbornika i sve njegove ideje. <strong>Idemo korak po korak i rješavamo na pozitivan način sve ono što je ispred nas</strong> - kaže igrač Atletico Madrida i dodaje kako cijela momčad vjeruje u sebe i želi nadmašiti Vatrene iz '98.</p><p>- Nije nas opterećivao rezultat. <strong>Bili smo svjesni kakvu reprezentaciju imamo i koliko smo dobri</strong>. Trebate ukomponirat 23 igrača, izbornika, stožer, napraviti atmosferu. Treba i malo sreće da te pogodi rezulatat. Najlakše je pričat da ova reprezentacija ima potencijal kao i ona 1998., ali treba to napravit. Nije nimalo lako. Ima jako veliki broj kvalitetnih reprezentacija pa su ispale. Ovaj SP je jako težak i time ovaj naš rezultat ima još veće značenje - kazao je Vrsaljko.</p><p>Dodao je kako njegovi suigrači ne razmišljaju samo o generaciji 98.</p><p>- To respektiramo. Ljestvica je visoko podignuta i samim time ljudi žele da se to ponovi. Sada kad smo u situaciji da igramo polufinale Svjetskog prvenstva, <strong>nemojte misliti da ćemo mi stati na tome</strong>. <strong>Nismo slučajno došli tu. Idemo na pobjedu u svakoj utakmici.</strong> Dobri smo na terenu, pokazujemo karakter iz utakmice u utakmicu. Stojimo super i to se vidi. Imali smo dvije zahtjevne utakmice iako to ne izgleda da su teški protivnici, ali bilo je jako naporno da dođemo do polufinala - kaže Vrsaljko.</p><p>U osmini finala i četvrtfinala gledali smo veliku dramu jedanaesteraca. Ranijih godina takve utakmice nismo pobjeđivali, ali ovaj put kao da se sve vraća u našu korist. Vrsaljko kaže kako je <strong>samopouzdanje veliko i kako je motivacija na maksimumu, a pomazio nas je i faktor sreće.</strong></p><p>- <strong>Takve utakmice kad prelomite u svoju korist, onda idete da ostvarite nešto veliko</strong>. Treba imati karakter. Osjetite na terenu da se lomi i onda znate da morate dati još više da pobijedite. Te dvije utakmice su se lomile i morate dati zadnje atome snage. Tek onda dolaze ti jedanaesterci i onda morate imati taj faktor sreće - kaže.</p><p>- Nije bilo nimalo lako gledati, ali ne možete doći na jedanaesterce i tamo očajavati 'ajme majko, ko će ovo gledati.' Moramo se ponašati kao muškarci i na terenu i van terenu. Zagrlimo se i kad kažemo 'iznad svih Hrvatska', onda to i mislimo. Onaj koji puca jedanaesterac ima našu punu podršku i vjerujemo svi u njega - dodaje Šime.</p><h2>'Nema stajanja protiv Engleza'</h2><p>- Utakmica protiv Engleske će biti puno drugačija od utakmice s Danskom i Rusijom. Oni imaju jednu kvalitetu. Dobro igraju, organizirani su, fizički moćni. Ali i mi smo svjesni svoje kvalitete. Imaju i oni svoje mane koje ćemo mi nastojati iskoristiti. Bit će to dugih 120 minuta ili 90 minuta, ali kažem samopouzdanje je veliko sada kada smo u polufinalu. <strong>Suludo je pitanje kako ćemo izaći na teren i postavit se, treba dati sve. Mi predstavljamo svoju domovinu i nema stajanja</strong> - kaže Šime.</p><h2>'Još nismo svjesni'</h2><p>- Znamo razgovarati da nismo svjesni što se događa. Mislim da je to čak i dobro da imamo svoj mir i svoju atmosferu te da smo skoncentrirani samo na ovaj cilj. No putem medija vidimo da je atmosfera velika u domovini i van domovine. Svi žive s nama i šalju nam poruke podrške. <strong>Ponosni smo da smo taj okidač koji može razveseliti ljude i da svi skupa budemo sretni</strong>. Samo radimo ono što volimo, a to je nogomet, ali posebno je igrati za svoju domovinu - rekao je Vrsaljko.</p><h2>'Ovo je povijest, ali nismo gotovi'</h2><p>- Ne može se usporediti Europska liga i ovo. Klupski nogomet je nešto sasvim drugo. Ne želim pdocijeniti trofej i svoj klub. Sreća je tada bila ogromna, ali kad igrate za reprezentaciju, ne igrate samo u tom dresu. <strong>Tu su emocije. Igrate za svoje roditelje, prijatelje, svoju ženu djecu, cijelu domovinu. Kad navučeš taj dres imaš jednu veliku odgovornost</strong>. Tako radimo skupa. Ovo što smo ostvarili je jedna velika povijest, ali <strong>nismo još završili</strong>. To ostaje urezano u srcu - zaključuje Vrsaljko te dodaje kako se ne sjeća 1998.</p><p>- Ne sjećam se 1998. Bio sam mali. Znam da je atmosfera u kući bila užarena, ali tek kasnije sam shvatio što je bilo i kakvo je veselje bilo - kazao je Vrsaljko.</p><p><strong><a href="https://joomboos.24sata.hr/fancy-a-f/13-bizarnih-stvari-koje-nisi-znao-o-engleskoj-8900">VIDI OVO: 13 bizarnih stvari koje nisi znao o Engleskoj!</a></strong></p><p><strong>POGLEDAJ NAVIJAČKI HIT:</strong> MOJA CROATIA</p><p>Sada napokon i ti možeš nositi majice iz najslušanijeg navijačkog spota "Moja Croatia". Od danas ih možeš kupiti na stranici <a href="http://bit.ly/moja_croatia_majice" rel="nofollow" target="_blank"><strong>ŽUTI KLIK</strong></a>.</p><p>Zgrabi svoju majicu što prije jer zalihe su ograničene!</p>